ཕ་མ་སུ་དང་གང་གིས་རང་གི་བུ་ཕྲུག་གི་ལྷན་སྐྱེས་རྙེད་ན་བསམ་མོད།དེ་རྙེད་རྒྱུ་དང་།དེ་ལ་ངོས་ཟིན་རྒྱུ་ནི་ལས་སླ་མོ་ཞིག་རྩ་བ་ནས་མ་ཡིན།གལ་ཏེ་ཕ་མ་ལ་ཤེས་བྱ་ཡོན་ཏན་ལ་སོགས་པའི་མཐུན་རྐྱེན་ངེས་ཅན་ཚང་བའི་སྒོ་ནས་བུ་ཕྲུག་རང་སྙོར་བྱས་ན།རྙེད་སླ་ཡང་སྲིད།རྒྱུ་མཚན།ལྷན་སྐྱེས་དེ་ནི་ཕ་མ་རང་གི་འདོད་འདུན་གྱི་བཙན་དང་དྲག་གི་དབང་གིས་མི་འོང་བར།བུ་ཕྲུག་རང་གི་རྒྱུན་ལྡན་གྱི་བཅོས་མིན་རྫུས་མིན་དང་རང་བཞིན་ངང་འབྱུང་།ལྷོད་བབས་བག་ཡངས་ཀྱི་སྒོ་ལ་འབྱུང་ངེས་པས་སོ།།འདི་ལ་ཕ་མ་གང་དེ་ངེས་པར་བུ་ཕྲུག་དང་ལྷན་འགྲོགས་ཡིན་དགོས།དེ་ལས་ཀྱང་ཕ་མ་གང་དེས་རང་གི་བུ་ཕྲུག་གི་རྒྱུན་ལྡན་གྱི་བསམ་ལུགས་ལས་ལུགས་བཤད་ལུགས་ལ་ཉམས་ཞིབ་བྱ་དགོས།དེ་ལྟར་ན།ཕ་མ་དག་གིས་རང་གི་བུ་ཕྲུག་གི་ལྷན་སྐྱེས་དང་འཇོན་ཐང་དང་ཁྱད་ཆོས་སྔ་མོ་ནས་རྙེད་པར་འདོད།གལ་ཏེ་སྔ་མོ་ནས་རྙེད་དེ།གང་ལ་དེ་འཚམ་གྱི་མཐུན་རྐྱེན་སྦྱར་ན།རང་འཇོན་ལྷན་སྐྱེས་ཀྱི་ཁྱད་འཕགས་ངང་གིས་ཐོན་ཐུབ།གལ་ཏེ་མི་ཚེ་གང་པོར་མ་རྙེད་པ་ཡིན་ན།མིའི་ཐུན་མིན་ཁྱད་འཕགས་གང་དེ་མངོན་མིན་སྦས་རུལ་དུ་འགྲོ་བ་ཁོ་ནའོ།།རྒྱུ་མཚན།ཕ་མ་ལ་ནམ་ཡང་རང་གི་བུ་ཕྲུག་ལས་སློབ་བུ་གཞན་དག་མང་པོ་མེད་པས་སོ།།